અમદાવાદ: રાજ્યમાં વધતા બળાત્કાર અને મહિલાઓ પર થતા અત્યાચારના કિસ્સાઓને પગલે રાજ્ય સરકારે મહત્વનો નિર્ણય કર્યો છે. રાજ્ય સરકારે 1 એપ્રિલ 2019 સુધીમાં સરકારી અને ખાનગી તમામ બસોમાં GPS સિસ્ટમ અને પેનિક બટન લગાવવાનો નિર્ણય કર્યો છે. તાજેતરમાં જ રાજ્યના પરિવહન વિભાગના અધિકારીઓ અને સ્ટેટ ટ્રાફિક બ્રાંચ (STB) વચ્ચે બેઠક યોજાઈ હતી, જેમાં આ પ્રકારના ડિવાઈસ સરકારી બસો સહિત ખાનગી ટ્રાવેલ્સની બસોમાં લગાવવાનો નિર્ણય લેવાયો છે.